पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस ने टेबो थाना क्षेत्र के गवई गांव में गुप्त सूचना के आधार पर छापेमारी कर पीपुल्स लिबरेशन फ्रंट ऑफ इंडिया (PLFI) के 6 उग्रवादियों को गिरफ्तार कर लिया। सभी एरिया कमांडर हरिसिंह सान्डीपूर्ति उर्फ मोदी के साथी हैं। पुलिस की इस कार्रवाई के दौरान हरि सिंह अपने कुछ साथियों के साथ भागने में कामयाब रहा। वहीं, पुलिस ने गिरफ्तार उग्रवादियों के पास से एक देशी कारबाइन, 9MM की 102 जिंदा गोली, नक्सली पर्चा और लेवी रसीद, 4 मोबाइल फोन बरामद किया।
SP अजय लिण्डा को गुप्त सूचना मिली थी कि किसी आपराधिक घटना को अंजाम देने के लिए हरि सिंह सान्डीपूर्ति अपने सदस्यों के साथ गवई गांव में पहुंचा है। इसी सूचना के आधार पर कार्रवाई कर 6 उग्रवादियों को गिरफ्तार किया गया। गिरफ्तार आरोपियों में मंका सालुकी उर्फ एतवा सालुकी, सनिका बोदरा उर्फ पंका उर्फ जुनुल, सुदर्शन सोय उर्फ टाटु, शिवा कुमार बोदरा, उवरा हेम्ब्रम उर्फ हजरा, संजय बोदरा शामिल हैं।
गिरफ्तार आरोपियों ने पूछताछ में टोकलो थाना क्षेत्र में बाईहातु से सुरगुड़ा के बीच सड़क निर्माण कार्य कर रहे कंपनी के एक हाइवा को जलाने, चक्रधरपुर थाना क्षेत्र के बाबू ईंट-भट्ठा पर गोली मारकर एक व्यक्ति की हत्या और कराईकेला थाना क्षेत्र के ईंट-भट्ठे पर लेवी के लिए वहां काम कर रहे मजदूरों के साथ मारपीट करने की बात स्वीकार की है। सभी आरोपियों को शनिवार को मामला दर्ज कर जेल भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn